Palitra qəzetiİstismara yararsız binalarının əvəzinə hündürmərtəbəli yaşayış evləri tikiləcək
İstismara yararsız binalarının əvəzinə hündürmərtəbəli yaşayış evləri tikiləcək
Tarix: 06.09.2017 | Saat: 18:15:00 | E-mail | Çapa göndər
Ölkə Prezidentinin göstərişinə və Nazirlər Kabinetinin müvafiq Qərarına əsasən paytaxtda yararsız və ya qəzalı vəziyyətdə olan binalarda yaşayan sakinlərin mənzil-məişət şəraitinin yaxşılaşdırılması, şəhərin ümumu görünüşünə xələl gətirən yaşayış binalarının və digər obyektlərin sökülərək yeni yaşayış binaları inşa edilir.
Suraxanı Rayon İcra Hakimiyyətindən bildiriblər ki, rayonun Qaraçuxur qəsəbəsində Əhməd Mehbalıyev küçəsindəki 34 və 36, Qəzənfər Vəliyev küçəsindəki 13 ünvanında yerləşən istismara yararsız 3 ədəd ikimərtəbəli yaşayış binalarının əvəzinə 12 və 14 mərtəbəli, iki girişli, 177 mənzilli yaşayış binaları inşa edilir. Tikintini “Etibarlı” Mənzil Tikinti Kooperativi aparır.
Qəsəbədəki Kərəm İsmayılov və Mədən küçələrində yerləşən istismara yararsız 5 ədəd iki və üçmərtəbəli yaşayış binalarının əvəzinə pilot layihə çərçivəsində çoxmərtəbəli yaşayış binasının tikintisi üçün də müvafiq sənədləşmə işləri aparılır. Həmin binaları “Spektor-H” Mənzil Tikinti Kooperativi inşa edəcək.